এই উপন্যাসের নায়িকা কোরা একজন ক্রীতদাসী। যে কাজ করে জর্জিয়ার তুলা খামারে। অন্য সব নিগ্রোদের মতই নির্যাতন আর বঞ্চনায় ভরা তার জীবন। একসময় তাকে জোর করে লাগানো হয় পাতালরেলের কঠিন কাজে। কাজ করতে করতেই জীবনের ওপর চরম ঝুঁকি নিয়ে পালিয়ে যাওয়ার পরিকল্পনা করে কোরা। কিন্তু পরিকল্পনা মাফিক সবকিছু হয় না। পালানোর সময় তাকে দেখে ফেলে এক শ্বেতাঙ্গ বালক। বাধ্য হয়ে তাকে খুন করে কোরা। শেষতক রেলস্টেশন পর্যন্ত যেতে সক্ষম হয় সে এবং উত্তরের দিকে যাত্রা শুরু করে। কিন্তু পিছনে ধাওয়া করে শিকারীরা। মার্কিন ঔপন্যাসিক কোলসন হোয়াইটহেডের লেখা ‘দ্য আন্ডারগ্রাউন্ড রেইলরোড’ গতবছরের মাঝামাঝিতে বাজারে আসার পর থেকেই ব্যাপক সাড়া ফেলেছে। সম্মানজনক ন্যাশনাল বুক অ্যাওয়ার্ডসহ বেশ কিছু পুরস্কারও বগলদাবা করেছে বইটি।